CELEX: 62017TN0054
Language: hu
Date: 2017-01-31 00:00:00
Title: T-54/17. sz. ügy: 2017. január 31-én benyújtott kereset – CLF kontra Parlament

13.3.2017   
            
            
               HU
            
            
               Az Európai Unió Hivatalos Lapja
            
            
               C 78/41
            
         2017. január 31-én benyújtott kereset – CLF kontra Parlament
   (T-54/17. sz. ügy)
   (2017/C 078/56)
   Az eljárás nyelve: német
   
      Felek
   
   
      Felperes: Coalition for Life and Family (CLF) (Brüsszel, Belgium) (képviselő: P. Richter ügyvéd)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az alperes 2016. december 12-i (FINS-2017-16) határozatának az előfinanszírozási összegnek a megállapított felső határ 33 %-ára való csökkentésére vonatkozó I.4.1. cikkét, valamint a biztosíték nyújtására vonatkozó rendelkezést;
            
         
               —
            
            
               az alperest kötelezze az eljárás költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes egyetlen jogalapot hoz fel, amely keretében a Szerződések és az azok végrehajtása során alkalmazandó jogi normák megsértésére hivatkozik.
   
               —
            
            
               A felperes azzal érvel, hogy az, hogy az alperes különbséget tesz a nemrég alapított és a már régebb óta fennálló, európai szintű politikai pártok között, sérti az egyenlőség általános uniós jogi elvét.
            
         
               —
            
            
               Továbbá a 966/2012/EU, Euratom rendelet (1) 134. cikkének (2) bekezdése és a 1268/2012/EU felhatalmazáson alapuló rendelet (2) 206. cikkének (1) bekezdése szerint csekély értékű pénzügyi támogatások esetén semmilyen biztosíték nyújtása nem követelhető.
            
         
               —
            
            
               Ráadásul az alperesnek nem fűződik érdeke a biztosítékhoz, mivel a felperesnek elegendő számú tagállamban vannak képviselői a nemzeti parlamentekben, és ezért nem kell attól tartani, hogy politikai szinten elveszíti európai párt jogállását.
            
         
               —
            
            
               Ezenkívül még csak utalás sincs arra, hogy az alperes miért kételkedik abban, hogy a felperes az Unió alapértékeit nem tartja tiszteletben.
            
         
               —
            
            
               Végül az intézkedések aránytalanok, mivel a felperes nincs abban a helyzetben, hogy biztosítékot nyújtson, és fennáll a veszélye annak, hogy a pénzügyi támogatás megvonása esetén egzisztenciája gazdaságilag megsemmisül, ami a politikai verseny torzulásával járna. Ez a felperesnek a véleménynyilvánítás és a gyülekezés szabadságához való alapvető jogába (az Európai Unió Alapjogi Chartájának 11. és 12. cikke) való súlyos beavatkozást jelent.
            
         
      (1)  Az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendelet (HL 2012. L 298., 1. o.).
   
      (2)  Az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-i 1268/2012/EU felhatalmazáson alapuló bizottsági rendelet (HL 2012. L 362., 1. o.).